Giuseppe Baretti

Scritor.
Giuseppe Marc'Antonio Baretti a l'era nassù a Turin ël 24 d'avril dël 1719, da na famija originaria d'Arvàuta, e a l'é mòrt a Londra ël 5 ëd magg dël 1789.
Sò pare architet a l'avrìa vorsù che 'l fieul a ancaminèissa ëdcò chiel a fé sta profession, ma Giuseppe a l'era tròp curt ëd vista, tant che fin-a da cit a dovìa porté j'uciaj.

Baretti l'era andass-ne da 'n ca ch'a l'era ancor assè giovo e a l'ha passà tuta soa vita sensa mai stabilisse ant un pòst.

A l'ha mostrà Lenga e literatura italian-a a l'Università ëd Londra.

A l'é peui tramudasse a Venessia anté che dal 1m d'otóber 1763 ai 15 dë stèmber 1764 a publicava doe vire al mèis, con lë stranòm d' Aristarco Scannabue, l'arvista Frusta letteraria, ch'a l'é stàita peui sarà dal govern venessian.

Dël 1769 a l'é stàit nominà segretari për la corëspondensa strangera dla Real Academia dle Bele Art.
Dal 1782 fin-a a soa mòrt ël goern anglèis a l'ha faje rivé na pension d'80 sterlin-e a l'ann.

 Euvre prinsipaj 
 Introduzione alla lingua italiana (Londra, 1757)
 Dictionary of the English and Italian languages (Londra, 1760)
 Scelta di lettere familiari (doi volum, 1779)
A l'é n'arcòlta d'otantesses litre scrivùe tute da chiel con ëd nòm diferent, gavà un-a ch'a l'é d'Annibal Caro.
 Lettere famigliari a' suoi tre fratelli Filippo, Giovanni e Amadeo
 Grande dizionario italiano ed inglese

Baretti a l'ha scrivù ëdcò dij vers, che chiel-midem a ciamava folairà ch'a valo gnente.

 A pòrto sò nòm 
Il Baretti

Baretti, Giuseppe
Baretti, Giuseppe
Baretti, Giuseppe